Talle beseer by Linkin Park-konsertFoto: ER24 Wilfred Solomons-Johannes, woordvoerder van Kaapstad rampbestuur, sê die beseerdes is na ŉ plaaslike hospitaal geneem vir behandeling. Volgens berigte was die advertensiebord aan ŉ stellasie vasgemaak. Die stellasie is glo deur ‘n sterk wind omgewaai waarna dit op konsertgangers geval het terwyl hulle gewag het om toegang tot die stadion te kry. Bev Schafer, DA-raadslid in Kaapstad, het op Twitter gesê dat twee mense ernstig beseer is. Paramedici was tot laat op die toneel. Die konsert het voortgegaan ondanks die voorval.